Luterāņu mācītājs
Luterāņu mācītājs ir evaņģēliski luterisko draudžu garīdznieka latviskots apzīmējums, kas pārņemts no vācu valodas (Pfarrer jeb Prediger). Kristīgās mācības sludināšanas, sakramentu pārvaldīšanas un draudzes garīgās vadīšanas amatam Jaunajā Derībā lietoti dažādi vārdi. Piemēram, apustulis Pāvils vēstulē efeziešiem 4. nodaļas 11. pantā lieto tādus nosaukumus kā apustulis, pravietis, evaņģēlists, gans un mācītājs.